text: يوفيتسي / صينية اللحمة و راس العصفور على الطريقة اليونانية
text: #000003
text: في وصفات لما تحضريهن و تدوقيهن بتزعلي ع حالك لأن ما الك مكتشفتيهن من قبل , هي واحدة من هل الوصفات . صينية راس العصفور باللحمة على الطريقة اليونانية أو متل ما بيسموها اليونانيين ” يو في تسي Yiouvetsi ” وصفة تقليدية مشهورة كتير, سهلة كتير , طيبة كتير , تقريباً ما بدها تحضير , بس بتاخد وقت طويل في الطبخ , يعني كل الشغل رح يكون على الفرن , انت بس قلبي المقادير مع بعض و خلي الباقي على النار , و كمان بتنطبخ و بتتقدم بنفس الصينية , يا سلااام
  بهي الوصفة رح نطبخ لحمة الغنم مع القرفة و الزعتر الأخضر على مهل لحتى تستوي اللحمة و تصير طريييية , رح نضيف بعدها معكرونة راس العصفور , لما تدوقيها رح تحسي انو هل الوصفة بتشبه شي نغمة حلوة سمعانتيها من زمان , بتعرفيها بس ما بتعرفي كيف أو ايمتى , بس الأكيد انو بتحبيها .
  معكرونة راس العصفور أول مرة استعملتها في حياتي كانت بهي الوصفة , شكلها متل حبات الرز بس على أكبر شوي , رح اطبخها فوراً بالمرق من دون نقع او سلق , رح تشرب كل النكهات و رح تكون طعمتها مممم .
  سر الطبخة هو طبخ اللحمة ع نار هادية وقت منيح لحتى تستوي ع مهلها , و البهارات القليلة , زعتر أخضر و قرفة و بس , كل فلسفة المطبخ اليوناني رح تشوفيه هون . بتمنى تجربيها و بتمنى تعجبك
text: #000006
text: أوريغانو،بندورة،طماطم،لحم غنم،مطبخ يوناني،معكرونة راس عصفور
text: #000008
text: هون بليبيا بيستخدموها بالشوربة..الشوربة الليبية و في كمان شوربة لسان العصفور ، و انا بستخدمها مع الرز بدل الشعيرية
text: #000015
text: مممم , حلويين كتير هل الافكار فوزة , شكرا كتير للاضافة روح قلبي
  كيف بتعملي الشوربة الليبية ؟
  يا ريت تجربيها و تكون نم نم و ع زوءك
text: #000017
text: كيف بتعملي الشوربة الليبية ؟
text: #000019
text: المعكرونة اسلقا قبل ما حطا او حطا باخر مرحلة و بتتشرب مرئة و بتستوي
  هي النقطة ما عرفت شو اعمل فيا
  هلأ انا بمرحلة سوي اللحمة ان شالله توصلك وتلحقي تردي عليي
text: #000023
text: ان شا الله كون لحقتك
  لا بستخدميها من دون سلق , بتخليها تستوي بمرقة اللحمة
text: #000025
text: يسلم ايديك كتيررررر طيبة عندي سؤال اذا ممكن بيصير استعمل باستا ريزوني بدال الاورزو لان الكمية اللي عندي مابتكفي او بيصير اذا خلطت اورزو و ريزوني مع بعض؟؟
text: #000033